नई दिल्ली। देश में लंबे समय से लोकसभा और विधानसभा के चुनाव एक साथ कराए जाने को लेकर चल रही चर्चाओं पर मुख्य चुनाव आयुक्त ओपी रावत ने विराम लगा दिया है। औरंगबाद में एक संक्षिप्त पत्रकार वार्ता में जब उनसे पूछा गया कि क्या अब भी लोकसभा और विधानसभा चुनाव एक साथ कराने की संभावना है, ओपी रावत ने कहा, ‘कोई चांस नहीं’। आपको बता दें कि लोकसभा चुनाव अगले साल अप्रैल-मई में प्रस्तावित हैं। इस साल मध्य प्रदेश, छत्तीसगढ़, राजस्थान और मिजोरम में विधानसभा चुनाव होने हैं।